CELEX: 32005R0384
Language: fi
Date: 2005-03-07 00:00:00
Title: Komission asetus (EY) N:o 384/2005, annettu 7 päivänä maaliskuuta 2005, neuvoston asetuksessa (EY) N:o 577/98 säädetyn työvoimaa koskevan otantatutkimuksen lisäkysymyksiä koskevasta vuosien 2007–2009 ohjelmastaETA:n kannalta merkityksellinen teksti

8.3.2005   
            
            
               FI
            
            
               Euroopan unionin virallinen lehti
            
            
               L 61/23
            
         
      KOMISSION ASETUS (EY) N:o 384/2005,
   annettu 7 päivänä maaliskuuta 2005,
   neuvoston asetuksessa (EY) N:o 577/98 säädetyn työvoimaa koskevan otantatutkimuksen lisäkysymyksiä koskevasta vuosien 2007–2009 ohjelmasta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön työvoimaa koskevan otantatutkimuksen järjestämisestä 9 päivänä maaliskuuta 1998 annetun neuvoston asetuksen (EY) N:o 577/98 (1) ja erityisesti sen 4 artiklan 2 kohdan,
   sekä katsoo seuraavaa:
   
               (1)
            
            
               Asetuksen (EY) N:o 577/98 mukaisesti on tarpeen täsmentää lisäkysymyksiä koskevan vuosien 2007–2009 ohjelman osatekijät.
            
         
               (2)
            
            
               Jäsenvaltioiden työllisyyspolitiikan suuntaviivoista vuodeksi 2002 18 päivänä helmikuuta 2002 tehdyn neuvoston päätöksen 2002/177/EY (2) mukaan jäsenvaltiot ja komissio tarvitsevat erityisiä tilastotietoja kehittääkseen tarvittavia poliittisia toimenpiteitä aloilla, jotka koskevat työtapaturmia ja työhön liittyviä terveysongelmia, maahanmuuttajien ja heidän jälkeläistensä työmarkkinatilannetta sekä nuorten pääsyä työmarkkinoille. Siksi kyseiset tiedot olisi sisällytettävä vuosien 2007–2009 lisäkysymyksiin.
            
         
               (3)
            
            
               Tässä asetuksessa säädetyt toimenpiteet ovat tilasto-ohjelmakomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään työvoimaa koskevan otantatutkimuksen lisäkysymyksiä koskeva vuosien 2007–2009 ohjelma, sellaisena kuin se vahvistetaan liitteessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä maaliskuuta 2005.
      
         
            Komission puolesta
         
         Joaquín ALMUNIA
         
         
            Komission jäsen
         
      
   
   
      (1)  EYVL L 77, 14.3.1998, s. 3. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 2257/2003 (EUVL L 336, 23.12.2003, s. 6).
   
      (2)  EYVL L 60, 1.3.2002, s. 60.
   
      LIITE
      TYÖVOIMATUTKIMUS
      Lisäkysymyksiä koskeva monivuotinen ohjelma
      1.   TYÖTAPATURMAT JA TYÖHÖN LIITTYVÄT TERVEYSONGELMAT
      Muuttujien luettelo: vahvistetaan vuoden 2005 joulukuuhun mennessä.
      Tarkastelujakso: 2007.
      Jäsenvaltiot ja alueet, joita lisäkysymykset koskevat: kaikki.
      Otos: vahvistetaan vuoden 2005 joulukuuhun mennessä.
      Tulosten toimittaminen: 31. maaliskuuta 2008 mennessä.
      2.   MAAHANMUUTTAJIEN JA HEIDÄN JÄLKELÄISTENSÄ TYÖMARKKINATILANNE
      Vuoden 2008 lisäkysymysten toteuttaminen riippuu vuoden 2005 loppuun mennessä päätökseen saatettavien toteutettavuustutkimusten tuloksista.
      Muuttujien luettelo: vahvistetaan vuoden 2006 joulukuuhun mennessä.
      Tarkastelujakso: 2008.
      Jäsenvaltiot ja alueet, joita lisäkysymykset koskevat: kaikki.
      Otos: vahvistetaan vuoden 2006 joulukuuhun mennessä.
      Tulosten toimittaminen: 31. maaliskuuta 2009 mennessä.
      3.   NUORTEN SIIRTYMINEN TYÖMARKKINOILLE
      Muuttujien luettelo: vahvistetaan vuoden 2007 joulukuuhun mennessä.
      Tarkastelujakso: 2009.
      Jäsenvaltiot ja alueet, joita lisäkysymykset koskevat: kaikki.
      Otos: vahvistetaan vuoden 2007 joulukuuhun mennessä.
      Tulosten toimittaminen: 31. maaliskuuta 2010 mennessä.